**J A V N I N A T J E Č A J**

**(ZO-5/2021)**

**ZA SUFINANCIRANJE PROJEKATA ZAŠTITE OKOLIŠA**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | *Hrvatska gospodarska komora spada u subjekte koje vode poslovne knjige sukladno propisima neprofitnog računovodstva. Može li HGK biti partner na projektu za aktivnosti pružanja pomoći informiranja javnosti o ulozi u zaštiti okoliša?* | Hrvatska gospodarska komora može biti partner na projektu za aktivnosti pružanja pomoći informiranja javnosti o ulozi u zaštiti okoliša.  |
| 2. | *U Uputama za upravitelje (Podnaslov 2.1.) piše: „Jedna udruga može prijaviti najviše dva (2) projekta. Svakom prijavom može biti obuhvaćen samo jedan projekt. Prijave se mogu podnijeti u istom ili za dva različita prioritetna područja.“**Da li se pod pojmom prioritetna područja podrazumijevaju problemi čijem se rješavanju želi doprinijeti?**Dakle, može li jedna udruga podnijeti 1 projektnu prijavu za 3 različite aktivnosti: Aktivnost ponovne upotrebe; Čišćenje podmorja i Podizanje svijesti o prilagodbi klimatskim promjenama?* | Unutar terminologije „prioritetna područja“ podrazumijevaju se i sve aktivnosti koje se provode unutar projektnog područja sa kojim se javljate na natječaj.**Svaka udruga prijavljuje projekt samo za jedno (1) od navedenih područja po ovom Javnom natječaju.** \*\**Navedena područja ne mogu se međusobno kombinirati.* |
| 3. | *Koja je razlika između postotka sufinanciranja i donacije opisanih u točci 1.3 Uputa za prijavitelje? I kako naznačiti na prijavi da se traži donacija?* | Udjeli dodjeljivanja sredstava Fonda za zaštitu okoliša i energetsku učinkovitost su u omjerima od 40%, 60% ili 80%.1. **do 80% opravdanih troškova ukupne vrijednosti ulaganja, ukoliko se radi o:** – projektima koji se provode, odnosno korisnicima koji se nalaze na području posebne državne skrbi Republike Hrvatske (Zakon o područjima od posebne državne skrbi, NN 86/08, 57/11, 51A/13, 148/13, 76/14, 147/14, 18/15, 106/18 ) i u prvoj skupini otoka (čl. 2 Zakona o otocima „Narodne novine“ broj 34/9, 14/99, 32/02, 33/06 i 116/18), sve sukladno posebnom propisu, 2. **do 60% opravdanih troškova ukupne vrijednosti ulaganja, ukoliko se radi o:**– projektima koji se provode, odnosno korisnicima koji se nalaze na području druge skupine otoka, odnosno na području određenom kao brdsko-planinsko područje, sve sukladno posebnim propisima, 3. **do 40% opravdanih troškova ukupne vrijednosti ulaganja, ukoliko se radi o:**– projektima koji se provode, odnosno korisnicima koji se nalaze na ostalim područjima Republike Hrvatske.Fond odobrava sredstva donacije. Najmanji iznos koji se može dodijeliti je **20.000,00 kn**, a najviši iznos koji se može dodijeliti je **80.000,00 kn** po pojedinom odobrenom projektu.Korisnici sredstava Fonda dužni su osigurati preostala sredstva do ukupnog iznosa troškova projekta.„Odobrena sredstva donacije“ su sredstva koja isplaćuje Fond na osnovu sklopljenog ugovora sa odabranim prijaviteljem sukladno prethodno navedenim postotnim udjelima.Što se tiče upita oko prijave na natječaj i popunjavanja prijavnih obrazaca vidjeti i proučiti Upute za prijavitelje (točku 3. KAKO SE PRIJAVITI?).  |
|  |  |  |
|  |  |  |